12. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ.Φ.ΓΙ/2088 της 22 Φεβρ./9 Μαρτ.  1971  (ΦΕΚ Β΄177) Περί πωλήσεως αρτοσκευασμάτων κλπ. υπό Περιπτεριούχων. Έχοντες υπ’ όψιν: α)Τον Α.Ν. 2520/40. β)Το Ν.Δ. 1/1968. γ)Το Β.Δ/μα 84/65. δ)Την υπ’ αριθ. 328/69 Γνωμοδότησιν του Νομικού Συμβουλίου του Κράτους. ε)Την υπ’ αριθ. Ειγ/9108/63 Υγειονομικήν Διάταξιν. ς)Την υπ’ αριθ. ΓΙ/18670/69 Υγειονομικήν Διάταξιν. ζ)Την από 4.2.71 αίτησιν της Ελληνικής Βιομηχανίας Γάλακτος (Ε.Β.Γ.Α.). η)Το υπ’ αριθ. 155/4.2.71 έγγραφον της Προτύπου Βιομηχανίας Γάλακτος (ΔΕΛΤΑ), αποφασίζομεν: 1.Επιτρέπομεν εις τους αναπήρους περιπτερούχους από 20ής Μαρτίου μέχρι 30ής Σεπτεμβρίου ε.ε. την πώλησιν των κάτωθι ειδών συσκευασμάτων και προερχομένων εκ νομίμως λειτουργούντων εργοστασίων ή εργαστηρίων και διατηρουμένων κατά τρόπον εξασφαλίζοντα απολύτως ταύτα, συμφώνως προς τους υγειονομικούς όρους συντηρήσεως και υγιεινής. Σελ. 796,02(γ) Τεύχος 423-Σελ. 104 α)Καραμελοειδών προϊόντων εντός αδιαβρόχου θηκών (Ζελατίνης, Νάϋλον, φύλλων ψευδαργύρου κλπ.). β)Αρτοσκευασμάτων περιτετυλιγμένων εντός αδιαβρόχων θηκών. γ)Παγωτών τυποποιημένων. δ)Εμφιαλωμένων αναψυκτικών ποτών (λεμονάδων, πορτοκαλάδων κλπ.), εφ’ όσον ταύτα προέρχονται δι’ ειδικών, ατομικών καλαμίσκων (αναρροφητήρων) η δε ψύξις διενεργείται εις ψυγεία. Οι ατομικοί καλαμίσκοι δια την αναρρόφησιν αναψυκτικών θα είναι περιτετυλιγμένοι αυτοτελώς έκαστος εντός κλειστής αδιαβρόχου θήκης και αποστειρωμένοι (σχετικαί αι ύπερθεν α΄ και ς΄ αναφερόμεναι Υγειονομικαί διατάξεις). 2.Απαγορεύεται η υπό των περιπτερούχων πώλησις ειδών υποκειμένων εις αλλοιώσεις ή απαιτούντων ειδικήν συντήρησιν (σάντουϊτς) αλλαντικών, τυροπιττών κλπ. 3.Τα προς πώλησιν είδη θα ευρίσκωνται εντός του χώρου του περιπτέρου και ουχί έξωθεν αυτού. Εις περίπτωσιν καθ’ ήν τούτο δεν καθίσταται δυνατόν λόγω ελλείψεως χώρου, διαπιστουμένου υπό των αρμοδίων Υγειονομικών οργάνων, δύναται εφ’ όσον δεν αντίκειται εις διάταξιν τινα ετέρας Αρχής (Αστυνομικής – Τουριστικής κλπ.) να τοποθετηθή μικρόν ηλεκτρικόν ψυγείον εκτός του περιπτέρου δια την πώλησιν τυποποιημένων παγωτών και αεριούχων ποτών (λεμονάδων, πορτοκαλάδων κλπ.) εν επαφή επί μιας των πλαγίων πλευρών τούτου. 4.Η άδεια αύτη δίδεται μόνον δια το ανωτέρω χρονικόν διάστημα. 36.Ι.β.11-12 Άδειες λιανικής πώλησης τσιγάρων κ.λ.π 